El rixo se coltiva a Grùmoło fin dal Sinquexento, portà da łe moneghe deł'Abasìa de San Piero de Vicensa. Xe ła quałità de ła tera e de łe aque ke ghe dà łe so carateristeghe al rixo , tipico de sto posto e giusto par fare i rixoti parkè in cotura el se gonfia e el ciapa ben el condimento. El va difati benisimo par i rixi e bixi, pal rixoto coi figadini e pai rixi e kumo. Par ła so quałità e ła so storia, el rixo de Grumoło de łe Badese xe Presidio Slow food.